Source: https://domov.sme.sk/c/4016455/odvolaci-sud-zrusil-rozsudok-v-kauze-incestu.html
Timestamp: 2017-05-30 11:23:15+00:00
Document Index: 676635

Matched Legal Cases: ['súd ', 'súd ', 'súd ', 'súd ', 'in dubio', 'súd ']

Odvolací súd zrušil rozsudok v kauze incestu - domov.sme.sk
Zobraziť všetky sekcie Odvolací súd zrušil rozsudok v kauze incestu
KOŠICE 11. augusta (SITA) - Senát Krajského súdu v Košiciach dnes na verejnom zasadnutí zrušil oslobodzujúci rozsudok v prípade prečinu súlože medzi príbuznými. V kauze je obžalovaný Štefan L. (1953), ... 11. aug 2008 o 17:04 SITA
Písmo:A-|A+0KOŠICE 11. augusta (SITA) - Senát Krajského súdu v Košiciach dnes na verejnom zasadnutí zrušil oslobodzujúci rozsudok v prípade prečinu súlože medzi príbuznými. V kauze je obžalovaný Štefan L. (1953), ktorého v marci Okresný súd Košice – okolie oslobodil spod obžaloby s odôvodnením, že nebolo dokázané, že skutok sa naozaj stal. Odvolací senát po preskúmaní rozsudku dnes dospel k záveru, že prvostupňový súd rozhodol predčasne, preto rozsudok zrušil a vrátil ho na doplnenie dokazovania. Štefan L. sa podľa prokurátora incestu dopustil so svojou 29-ročnou dcérou. V období od januára do 1. novembra 2007 mal s dcérou viackrát pohlavný styk. Údajne si ho vynucoval tým, že zneužíval hmotnú núdzu matky svojich vnúčat a tiež pod hrozbou, že ju spolu s maloletými deťmi vyhodí z domu. Z obavy, že to naozaj urobí, sa dcéra mala podrobiť otcovej vôli. "Keďže v dokazovaní pred súdom nebolo jednoznačne a bez akýchkoľvek pochybností preukázané, že sa uvedený skutok stal, v zmysle zásady in dubio pro reo (v pochybnostiach v prospech obžalovaného) okresný súd Štefana L. oslobodil," spresnila pre agentúru SITA hovorkyňa košických súdov Marcela Gálová.